valstybinės teritorijų planavimo ir statybos inspekcijos

prie aplinkos ministerijos viršininkas

ĮSAKYMAS

DĖL VALSTYBINĖS TERITORIJŲ PLANAVIMO IR STATYBOS INSPEKCIJOS PRIE APLINKOS MINISTERIJOS VIRŠININKO 2010 M. BIRŽELIO 8 D. ĮSAKYMO NR. 1V-95 „DĖL VALSTYBINĖS TERITORIJŲ PLANAVIMO IR STATYBOS INSPEKCIJOS PRIE APLINKOS MINISTERIJOS REIDŲ ORGANIZAVIMO

IR ATLIKIMO TVARKOS APRAŠO PATVIRTINIMO“ PAKEITIMO

2016 m. gruodžio 29 d. Nr. 1V-188

Vilnius

Vadovaudamasi Valstybinės teritorijų planavimo ir statybos inspekcijos prie Aplinkos ministerijos nuostatų, patvirtintų Lietuvos Respublikos aplinkos ministro 2003 m. liepos 9 d. įsakymu Nr. 349 „Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo“, 19.1 ir 19.15 papunkčiais:

1.	P a k e i č i u Reidų organizavimo ir atlikimo tvarkos aprašą, patvirtintą Valstybinės teritorijų planavimo ir statybos inspekcijos prie Aplinkos ministerijos viršininko 2010 m. birželio 8 d. įsakymu Nr. 1V-95, ir jį išdėstau nauja redakcija (pridedama).

2.	N u s t a t a u, kad šis įsakymas įsigalioja 2017 m. sausio 2 d.

Viršininkė	Laura Nalivaikienė

PATVIRTINTA

Valstybinės teritorijų planavimo ir statybos

inspekcijos prie Aplinkos ministerijos viršininko

2010 m. birželio 8 d. įsakymu Nr. 1V-95

(Valstybinės teritorijų planavimo ir statybos

inspekcijos prie Aplinkos ministerijos viršininko

2016 m. gruodžio 29 d. įsakymo Nr. 1V-188 redakcija)

VALSTYBINĖS TERITORIJŲ PLANAVIMO IR STATYBOS INSPEKCIJOS

PRIE APLINKOS MINISTERIJOS REIDŲ ORGANIZAVIMO IR ATLIKIMO TVARKOS APRAŠAS

I. BENDROSIOS NUOSTATOS

1. Valstybinės teritorijų planavimo ir statybos inspekcijos prie Aplinkos ministerijos (toliau – Inspekcija) reidų organizavimo ir atlikimo tvarkos aprašas (toliau – Tvarkos aprašas) nustato reidų organizavimo, atlikimo ir dokumentų surašymo tvarką. Tvarkos apraše nurodytų pagrindinių veiksmų schema pateikta proceso srauto diagramoje (Tvarkos aprašo 3 priedas). Šios diagramos sutartiniai žymėjimai pateikti Aprašo 4 priede.

2. Reidas – tai netikėtas patikrinimas, siekiant nustatyti, ar teritorijoje vykdomos statybos, ir jeigu vykdomos, – ar statybos nepažeidžia teisės aktų reikalavimų, ar baigti statyti, pradėti ir nebaigti statyti statiniai Statybos įstatymo nustatytais terminais įregistruoti Nekilnojamojo turto registre. Reidų rezultatai naudojami rinkti ir tikslinti valstybinei statybos priežiūrai reikalingą informaciją, planuoti teisės aktų pažeidimų prevencijos priemones.

3. Reidai organizuojami kiekvieną metų ketvirtį pagal Inspekcijos teritorinių teritorijų planavimo ir statybos valstybinės priežiūros departamentų (toliau – teritorinis departamentas) metinius darbo planus, ir neplaniniai – pagal atskirus Inspekcijos vadovybės pavedimus (tarp jų ir dėl viešojo administravimo subjektų ar teisėsaugos institucijų prašymo).

4. Tvarkos apraše vartojamos pagrindinės sąvokos atitinka Lietuvos Respublikos viešojo administravimo įstatymo, Lietuvos Respublikos teritorijų planavimo įstatymo, Lietuvos Respublikos statybos įstatymo ir Lietuvos Respublikos teritorijų planavimo ir statybos valstybinės priežiūros įstatyme apibrėžtas sąvokas.

II. REIDO ORGANIZAVIMAS IR ATLIKIMAS

5. Teritorinio departamento vadovas pagal darbo plane nurodytą reidų skaičių ar atskirą vadovybės pavedimą, naudodamasis dokumentų valdymo informacine sistema „Avilys“ (toliau – „Avilys“), paskiria užduotis teritorinio departamento darbuotojams, turintiems teisę vykdyti statybos valstybinę priežiūrą, (toliau – pareigūnai, pareigūnas) atlikti reidą tam tikroje teritorijoje, nurodydamas jo tikslą (Tvarkos aprašo 3 priedo 1 ir 2 veiksmai).

6. Pareigūnas prieš reidą, pasinaudodamas Lietuvos Respublikos statybos leidimų ir statybos valstybinės priežiūros informacine sistema „Infostatyba“, surenka informaciją apie išduotus statinių, esančių numatomo reido teritorijoje, statybą leidžiančius dokumentus ir nustatytas savavališkas statybas, o pasinaudodamas „Aviliu“ – informaciją apie privalomuosius nurodymus, surašytus dėl numatomo reido teritorijoje esančių statinių statybos, vykdytos pažeidžiant teisės aktų reikalavimus (ne savavališkos statybos atveju). Pasinaudodamas IS „Infostatyba“ surenka informaciją apie išduotus statinių, esančių numatomo reido teritorijoje, statybos užbaigimo dokumentus ar pažymas apie statinio statybą be nukrypimų nuo esminių statinio projekto sprendinių. Reido metu netikrinami tik tie statiniai, dėl kurių statybos surašyti savavališkos statybos aktai arba privalomieji nurodymai pašalinti ankstesnių patikrinimų metu nustatytus teisės aktų pažeidimus (ne savavališkos statybos atveju) (Tvarkos aprašo 3 priedo 3 ir 4 veiksmai).

7. Pareigūnas į planinį ar neplaninį reidą gali pakviesti kitų viešojo administravimo subjektų (regionų aplinkos apsaugos departamentų, saugomų teritorijų direkcijų, Valstybinės miškų tarnybos, Valstybinės darbo inspekcijos, Kultūros paveldo departamento prie Kultūros ministerijos ir kt.) atstovus, apie reidą šias institucijas informuojant ne vėliau kaip prieš tris darbo dienas (telefonu, el. paštu, faksu ar raštu) (Tvarkos aprašo 3 priedo 5 veiksmas).

8. Konkretūs statytojai ir kiti statybos dalyviai apie organizuojamą reidą iš anksto neįspėjami.

9. Reido metu surašomi faktinių duomenų patikrinimo vietoje aktai, nufotografuojami statiniai (Tvarkos aprašo 3 priedo 6 veiksmas).

10. Pareigūnas parengia reido ataskaitą (Tvarkos aprašo 1 priedas), įrašydamas informaciją apie visus reido metu patikrintus statinius: tuos, kurių statyba nepažeidžia teisės aktų reikalavimų, ir tuos, kurių statyba galimai pažeidžia teisės aktų reikalavimus. Prie šios ataskaitos prideda reido dalyvių sąrašą (Tvarkos aprašo 2 priedas), faktinių duomenų patikrinimo vietoje aktus ir statinių nuotraukas (Tvarkos aprašo 3 priedo 7 veiksmas).

11. Pareigūnas reido ataskaitą per 3 darbo dienas nuo reido atlikimo dienos užregistruoja „Avilyje“, perduoda teritorinio departamento vadovui informacijai bei pažeidimams įvertinti ir Inspekcijos viršininko pavaduotojui, kuruojančiam teritorinio departamento veiklą, susipažinti (Tvarkos aprašo 3 priedo 7–9 veiksmai).

12. Reido metu nustatytų nukrypimų nuo statinio projekto ar kitų teisės aktų reikalavimų pažeidimų šalinimo procedūras inicijuoja teritorinio departamento vadovas, kuris „Aviliu“ (per teritorinio departamento Teritorijų planavimo ir statybos valstybinės priežiūros skyriaus vedėją) paveda pareigūnui Teritorijų planavimo ir statybos valstybinės priežiūros įstatymo nustatyta tvarka surašyti privalomąjį nurodymą pašalinti pažeidimus; jei nustatyti savavališkos statybos atvejai, – surašyti savavališkos statybos aktus ir imtis teisės aktais nustatytų veiksmų savavališkos statybos padariniams pašalinti; jeigu nustatyta, kad baigti statyti, pradėti ir nebaigti statyti statiniai Statybos įstatymo nustatytais terminais neįregistruoti Nekilnojamojo turto registre, – surašyti administracinio nusižengimo protokolą ir taikyti administracinę nuobaudą; imtis kitų galimų veiksmų pažeidimams pašalinti (Tvarkos aprašo 3 priedo 11, 12 ir 16 veiksmai).

Pastaba. Jei reido metu nebuvo nustatyta teisės aktų pažeidimų, teritorinio departamento vadovas reido ataskaitą „Aviliu“ perduoda susipažinti teritorinio departamento Teritorijų planavimo ir statybos valstybinės priežiūros skyriaus vedėjui (Tvarkos aprašo 3 priedo 10 veiksmas).

13. Pareigūnas ne vėliau kaip per 20 darbo dienų nuo užduoties „Avilyje“ sukūrimo dienos surašo privalomąjį (-uosius) nurodymą (-us) pašalinti pažeidimus, savavališkos statybos aktą (-us), pradeda administracinio pažeidimo bylos nagrinėjimą (ir) ar imasi visų kitų galimų veiksmų pažeidimams pašalinti. Tolesni veiksmai atliekami teisės aktų nustatyta tvarka (Tvarkos aprašo 3 priedo 13–15, 17–18 veiksmai).

14. Teritorinio departamento Teritorijų planavimo ir statybos valstybinės priežiūros skyriaus vedėjas kontroliuoja, kad būtų atliekami tolesni teisės aktų numatyti reido metu nustatytų pažeidimų šalinimo veiksmai, nustatyta tvarka užregistruoti ir susieti su reido ataskaita šiuos veiksmus patvirtinantys dokumentai.

III. BAIGIAMOSIOS NUOSTATOS

15. Pareigūnas įstatymų nustatyta tvarka atsako už pareigų nevykdymą ar neteisingą naudojimąsi jam suteiktomis teisėmis ir įgaliojimų viršijimą, už valstybės ar komercinių paslapčių, sužinotų vykdant tarnybines pareigas, paviešinimą ar perdavimą kitiems asmenims.

_________________

Valstybinės teritorijų planavimo ir statybos

inspekcijos prie Aplinkos ministerijos

reidų organizavimo ir atlikimo tvarkos aprašo

1 priedas

VALSTYBINĖS TERITORIJŲ PLANAVIMO IR STATYBOS INSPEKCIJOS

PRIE APLINKOS MINISTERIJOS

_____________ TERITORIJŲ PLANAVIMO IR STATYBOS VALSTYBINĖS PRIEŽIŪROS DEPARTAMENTAS

REIDO ATASKAITA

20__-__ – ___ Nr. ____

Reido pradžia (data, val.): __________

Reido pabaiga (data, val.): __________

Reido trukmė (val.): ____________

Reido tikslas

Teritorija (žemės sklypų adresai / kadastro Nr. (jei yra) / teritoriją ribojančių objektų (gatvių, vietovių, vandens telkinių ir pan.) pavadinimai)

Eil. Nr.	Žemės sklypo, kuriame yra statinys, adresas / kadastro Nr./ unikalus Nr. (jei yra) ar kiti žemės sklypo vietą nurodantys duomenys	Statytojo (jei jo nėra, – statinio ar jo dalies savininko, valdytojo, naudotojo, žemės sklypo ar jo dalies, kurioje pastatytas ar statomas statinys (jo dalis), savininko, valdytojo ar naudotojo) vardas, pavardė	Statybą leidžiantis dokumentas	Reido metu statyba vykdoma, taip / ne	Baigtas (nebaigtas) statyti ar rekonstruoti statinys registruotas (taip / ne); nebaigto statyti ar rekonstruoti statinio pasikeitę kadastro duomenys registruoti (taip /ne)	Faktinių duomenų patikrinimo vietoje akto data, Nr.	Nustatyti galimi pažeidimai	Pastabos
1	2	3	4	5	6	7	8	9

PRIDEDAMA:

1. Reido dalyvių sąrašas, __ lapas (-ai).

2. Faktinių duomenų patikrinimo vietoje aktai, __lapai.

3. Nuotraukos, __ lapas (-ai).

________________________________________________________________ ____________ ________________________

(reidą atlikusio pareigūno pareigos) (parašas) (vardas ir pavardė)

________________________________________________________________ ____________ ________________________

(reidą atlikusio pareigūno pareigos) (parašas) (vardas ir pavardė)

________________________________________________________________ ____________ ________________________

(reidą atlikusio pareigūno pareigos) (parašas) (vardas ir pavardė)

Valstybinės teritorijų planavimo ir statybos

inspekcijos prie Aplinkos ministerijos reidų

organizavimo ir atlikimo tvarkos aprašo

2 priedas

REIDO DALYVIŲ SĄRAŠAS

20__- _ – _

Reido tikslas

Teritorija (žemės sklypų adresai / kadastro Nr. (jei yra) / teritoriją ribojančių objektų (gatvių, vietovių, vandens telkinių ir pan.) pavadinimai)

_

Eil. Nr.	Pareigos, vardas, pavardė	Parašas

Valstybinės teritorijų planavimo ir statybos inspekcijos

prie Aplinkos ministerijos reidų organizavimo ir

atlikimo tvarkos aprašo

3 priedas

Valstybinės teritorijų planavimo ir statybos

inspekcijos prie Aplinkos ministerijos reidų

organizavimo ir atlikimo tvarkos aprašo

4 priedas

PROCESO SRAUTŲ DIAGRAMOJE NAUDOJAMŲ SIMBOLIŲ SĄRAŠAS

IR REIKŠMIŲ APIBŪDINIMAI

Simbolis	Pavadinimas	Simbolio reikšmė
Proceso veiksmas (etapas)	Proceso veiksmas (etapas), kuris atliekamas proceso vykdymo metu
Proceso veiksmas (etapas), kuris susideda iš daug veiklų	Proceso veiksmas (etapas), kuris atliekamas proceso vykdymo metu. Veiksmą sudaro daugiau nei viena veikla
Automatizuota užduotis	Automatizuota užduotis, kad turėtų būti vykdomas procesas
Subprocesas – nuoroda į kitą procesą	Subprocesas – sudėtinė proceso veikla. Ji gali būti skaidoma į detalesnius lygmenis (atskirus procesus)
Proceso pradžia	Proceso pradžia
Proceso pabaiga	Proceso pabaiga
Lygiagretūs veiksmai	Lygiagrečiai atliekami keli proceso veiksmai
Sprendimo priėmimas (išsišakojimo taškas)	Sprendimo priėmimas, kuris lemia atliekamas vienas ar keli veiksmai iš galimų proceso veiksmų. Gali būti atliekamas vienas arba visi galimi veiksmai
Sprendimo priėmimas	Sprendimo priėmimas, kuris lemia tolesnius proceso veiksmus
Susijęs dokumentas	Susiję dokumentai laikomi artefaktais, kurie neturi tiesioginio poveikio proceso sekos srautui, tačiau suteikia informacijos apie tai, ko reikia veiksmams atlikti (kas sukuriama juos atliekant ir pan.)
Informacinė sistema	Informacinė sistema
Laikas	Laikas, per kurį turi būti atliktas proceso veiksmas
Proceso sekos ryšys	Proceso sekos ryšys rodo, kokia tvarka atliekami proceso veiksmai (etapai)
Proceso asociacijos ryšys	Proceso asociacijos ryšys rodo, su kokiu veiksmu siejamas susijęs dokumentas
Plaukimo takelis	Plaukimo takelis rodo proceso dalyvio atsakomybės ribas
Komentaras	Komentarai laikomi artefaktais, kurie neturi tiesioginio poveikio proceso sekos srautui, tačiau suteikia informacijos apie tai, ko reikia veiksmams atlikti (kas sukuriama juos atliekant ir pan.)